
VŠEOBECNE ZÁVÄZNÉ NARIADENIE
č. 3/2017 

o zavedení a poskytovaní elektronických služieb
Návrh VZN vyvesený na úradnej tabuli v obci Prašník dňa: 29.11.2017. 

Návrh VZN zverejnený na webovej stránke obce dňa: 29.11.2017

Návrh VZN zvesený dňa: 15.12.2017
VZN prijaté uznesením obecného zastupiteľstva č. 54/XII/2017 dňa 14.12.2017
Obecné zastupiteľstvo Obce Prašník v súlade s §6 a §11 ods. 4 písm. g) zákona SNR č. 369/1990 Zb. o obecnom zriadení v znení neskorších predpisov, zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o eGovernmente) v znení neskorších právnych predpisov a ustanovení § 98b ods. 5 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších právnych predpisov         v y d á v a   toto                           

všeobecne záväzné nariadenie č. 3/2017 
o zavedení a poskytovaní elektronických služieb
Čl. I
Predmet úpravy
1. Účelom tohto VZN je umožniť právnickým osobám, fyzickým osobám a fyzickým osobám – podnikateľom (ďalej v texte len „právnickým a fyzickým osobám“) uplatňovať výkon svojich práv a plnenie svojich povinností vo vzťahu k Obci Prašník elektronicky, ako aj vybrané náležitosti výkonu verejnej moci elektronicky a elektronickej komunikácie Obce Prašník voči právnickým a fyzickým osobám v rozsahu právomoci Obce Prašník podľa osobitných predpisov.
2. Elektronické služby zabezpečuje Obec Prašník prostredníctvom špecializovaného portálu na webovom sídle https://www.dcom.sk, ako aj ústredného portálu verejnej správy prístupného na webovom sídle https://www.slovensko.sk 

3. Aktualizovaný zoznam elektronických služieb, ktoré Obec Prašník poskytuje, ako aj ich popis a návod na ich používanie sú uvedené na portáloch uvedených v bode 2.

Čl. II
Osobitné ustanovenia
1. Pre využívanie elektronických služieb je nevyhnutná príslušná miera autorizácie a autentifikácie podľa zákona o eGovernmente, pokiaľ pri jednotlivých elektronických službách nie je uvedené inak.
2. 
Ak sa vo všeobecne záväzných nariadeniach alebo predpisoch Obce Prašník vyžaduje písomná forma komunikácie, považuje sa za ňu listinná aj elektronická komunikácia podľa osobitného predpisu (napríklad § 17 a násl. Zákona o eGovernmente).

Čl. III

Záverečné ustanovenia

1. Na tomto VZN obce sa uznieslo Obecné zastupiteľstvo Obce Prašník dňa 14.12.2017 na svojom zasadnutí a bolo schválené pod číslom /XII/ 
2. Toto VZN bolo vyvesené na úradnej tabuli dňa 15.12.2017 a nadobúda účinnosť dňa 1.1.2018
V Prašníku dňa 15.12.2017

